21972A0722(05)



SPORAZUM

između Europske ekonomske zajednice i Republike Islanda

EUROPSKA EKONOMSKA ZAJEDNICA,

s jedne strane, i

REPUBLIKA ISLAND,

s druge strane,

ŽELEĆI nakon proširenja Europske ekonomske zajednice učvrstiti i proširiti postojeće ekonomske odnose između Zajednice i Islanda te, poštujući pravedne uvjete tržišnog natjecanja, osigurati skladan razvoj svoje trgovine kako bi doprinijele radu na izgradnji Europe,

ODLUČNE da u tu svrhu, u skladu s odredbama Općeg sporazuma o carinama i trgovini o uspostavi slobodnih trgovinskih područja, postupno uklone prepreke za gotovo cjelokupnu međusobnu trgovinu,

IZJAVLJUJUĆI svoju spremnost da, uzimajući u obzir sve relevantne čimbenike, a osobito razvoj unutar Zajednice, ispitaju mogućnost razvoja i produbljivanja svojih odnosa, ako bi se njihovo širenje na područja koja nisu pokrivena ovim Sporazumom činilo korisnim u interesu njihovih ekonomija,

ODLUČILE SU za postizanje ovih ciljeva i podrazumijevajući da se niti jedna odredba ovog Sporazuma ne može tumačiti tako da izuzima stranke od njihovih obveza iz drugih međunarodnih sporazuma,

SKLOPITI OVAJ SPORAZUM:

Članak 1.

Cilj je ovog Sporazuma:

Članak 2.

Ovaj Sporazum se primjenjuje na proizvode koji potječu iz Zajednice i s Islanda:

Članak 3.

1. U trgovini između Zajednice i Islanda ne uvode se nikakve nove uvozne carinske pristojbe.

2. Zajednica u svojem izvornom sastavu i Irska postupno ukidaju uvozne carinske pristojbe prema sljedećem rasporedu:

3. Osnovna carinska pristojba na koju se trebaju primijeniti uzastopna smanjenja predviđena u ovom članku i u Protokolu br. 1, za svaki je proizvod ona pristojba koja se stvarno primjenjivala 1. siječnja 1972.

Ako se nakon 1. siječnja 1972. budu primjenjivala sniženja iz carinskih sporazuma koji su sklopljeni temeljem Trgovinske konferencije koja se održavala u Ženevi od 1964. do 1967., te će snižene carine zamijeniti osnovne carinske pristojbe spomenute u prethodnom podstavku.

4. Snižene carinske pristojbe izračunane u skladu s ovim člankom i Protokolom br. 1 primjenjuju se zaokružene na prvu decimalu.

Podložno primjeni članka 39. stavka 5. „Akta o uvjetima pristupanja i usklađivanju sporazuma”, koji je sastavljen i usvojen na konferenciji Europskih zajednica i Kraljevine Danske, Irske, Kraljevine Norveške i Ujedinjene Kraljevine Velike Britanije i Sjeverne Irske u vezi s posebnim carinskim pristojbama ili posebnim dijelom miješanih carina u carinskoj tarifi Irske, primjenjuje se ovaj članak i Protokol br. 1 uz zaokruživanje na četvrtu decimalu.

Članak 4.

1. Na navedene datume Island će smanjiti carinske pristojbe na uvoz iz Zajednice u njenom izvornom sastavu i iz Irske na sljedeće stope pojedinih osnovnih carina koje su vrijedile 1. ožujka 1970.:

2. Od 1. siječnja 1974. Island nastavlja smanjivati carinske stope u odnosu na Dansku, Norvešku i Ujedinjenu Kraljevinu prema rasporedu navedenom u stavku 1.

Članak 5.

1. Odredbe u vezi s postupnim ukidanjem carinskih pristojbi na uvoz primjenjuju se i na fiskalne carinske pristojbe.

Stranke mogu fiskalnu carinsku pristojbu ili fiskalni element carinske pristojbe zamijeniti internim porezom.

2. Poštujući uvjete članka 19., Island može privremeno zadržati fiskalne carinske pristojbe za proizvode navedene u Prilogu II.

Ako se na Islandu počne proizvoditi proizvod sličan jednom od proizvoda navedenih u Prilogu II., carinska pristojba kojoj podliježe potonji proizvod mora se sniziti na razinu koja bi se dostigla da je ta carinska pristojba od stupanja na snagu Sporazuma bila umanjena prema rasporedu iz članka 4. stavka 1. Ako se prema trećim zemljama uvede niža carinska pristojba od fiskalne, smanjenje se provodi na temelju prijašnje carinske pristojbe.

Naredna smanjenja uvode se prema rasporedu utvrđenom u članku 4. stavku 1.

3. Danska, Irska, Norveška i Ujedinjena Kraljevina mogu u slučaju primjene članka 38. „Akta o uvjetima pristupa i usklađivanja sporazuma” koji je sastavljen i usvojen na konferenciji Europskih zajednica i Kraljevine Danske, Irske, Kraljevine Norveške i Ujedinjene Kraljevine Velike Britanije i Sjeverne Irske, do 1. siječnja 1976. zadržati carinsku pristojbu fiskalne naravi ili fiskalni element carinske pristojbe.

Članak 6.

1. U trgovini između Zajednice i Islanda ne uvodi se nikakvo novo davanje koja ima istovrsni učinak kao uvozne carinske pristojbe.

2. Davanja s istovrsnim učinkom kao carine na uvoz proizvoda uvedene 1. siječnja 1972. ili nakon tog datuma u trgovini između Zajednice i Islanda ukidaju se stupanjem na snagu ovog Sporazuma.

Svako davanje s istovrsnim učinkom kao carine na uvoz proizvoda čija je stopa 31. prosinca 1972. viša od one stvarno primijenjene 1. siječnja 1972., stupanjem na snagu ovog Sporazuma smanjuje se na potonju stopu.

3. Davanja s istovrsnim učinkom kao carine na uvoz proizvoda postupno se ukidaju prema sljedećem rasporedu:

Članak 7.

1. U trgovini između Zajednice i Islanda ne uvode se nikave izvozne carinske pristojbe ili davanja s istovrsnim učinkom.

Izvozne carinske pristojbe i davanja s istovrsnim učinkom ukidaju se najkasnije do 1. siječnja 1974.

2. Island može zadržati sustav ubiranja poreza na izvoz ribljih proizvoda koji se primjenjivao 1. siječnja 1972. i koji je naveden u Prilogu III.

Eventualne promjene ne smiju izmijeniti prirodu ili ciljeve sustava. O svim izmjenama treba unaprijed obavijestiti Zajednički odbor.

Članak 8.

U Protokolu br. 1 utvrđuje se carinsko postupanje i razvrstavanje za određene proizvode.

Članak 9.

U Protokolu br. 2 utvrđuje se carinsko postupanje i razvrstavanje za određenu robu dobivenu preradom poljoprivrednih proizvoda.

Članak 10.

1. U slučaju da jedna stranka slijedom provedbe svoje poljoprivredne politike uvede posebne propise ili izmijeni postojeće propise, tada ona za proizvode na koje se takvi propisi ili izmjene odnose može prilagoditi rješenja koja proizlaze iz ovog Sporazuma.

2. U tom slučaju dotična stranka treba na primjeren način voditi računa o interesima druge stranke. U tu se svrhu stranke mogu posavjetovati unutar Zajedničkog odbora predviđenog u članku 30.

Članak 11.

Protokol br. 3 utvrđuje propise o podrijetlu robe.

Članak 12.

Stranka koja ima namjeru sniziti važeće carinske pristojbe ili davanja s istovrsnim učinkom prema trećim zemljama za koje vrijedi tretman najpovlaštenije države, ili koja ima namjeru obustaviti njihovu primjenu, ako je to moguće, o tome treba obavijestiti Zajednički odbor najmanje trideset dana prije stupanja na snagu takvog sniženja ili obustave primjene. Dotična stranka treba uzeti u obzir sve primjedbe druge stranke s obzirom na poremećaje koji bi mogli biti posljedica navedenog.

Članak 13.

1. U trgovini između Zajednice i Islanda ne uvode se nikakva nova količinska ograničenja uvoza ili mjere s istovrsnim učinkom.

2. Zajednica ukida količinska ograničenja uvoza 1. siječnja 1973., a sve mjere s istovrsnim učinkom najkasnije do 1. siječnja 1975.

Island ukida količinska ograničenja uvoza i sve mjere s istovrsnim učinkom najkasnije do 1. siječnja 1975.

Članak 14.

1. Zajednica pridržava pravo da po usvajanju opće definicije podrijetla za naftne derivate, po usvajanju odluka prema zajedničkoj trgovinskoj politici za dotične proizvode ili po uvođenju zajedničke energetske politike izmijeni rješenja koja se primjenjuju na naftne derivate koji potpadaju pod tarifne brojeve 27.10, 27.11, 27.12, ex 27.13 (parafinski vosak, mikrokristalni vosak ili bituminozni škriljevac i drugi mineralni voskovi) te 27.14 Briselske nomenklature.

U tom slučaju Zajednica na primjeren način uzima u obzir interese Islanda i u tu svrhu obavješćuje Zajednički odbor koji se sastaje prema uvjetima navedenima u članku 32.

2. Island pridržava pravo poduzeti iste radnje u slučaju nastanka sličnih okolnosti.

3. Ovisno o uvjetima iz stavka 1. i 2., Sporazum ne dovodi u pitanje necarinska pravila koja se primjenjuju na uvoz naftnih derivata.

Članak 15.

1. Stranke izražavaju svoju spremnost da, uvažavajući svoje poljoprivredne politike, potiču skladan razvoj trgovine poljoprivrednim proizvodima na koje se ovaj Sporazum ne odnosi.

2. Stranke će primjenjivati svoje propise vezane za veterinarska, sanitarna i fitosanitarna pitanja na nediskriminacijskoj osnovi i neće uvoditi nove mjere koje bi imale za posljedicu neopravdano ograničavanje trgovine.

3. Prema uvjetima navedenima u članku 33. stranke će ispitati teškoće koje bi se mogle pojaviti u njihovoj trgovini poljoprivrednim proizvodima i nastojati pronaći odgovarajuća rješenja.

Članak 16.

Od 1. srpnja 1977. proizvodi podrijetlom s Islanda ne mogu uživati povoljniji tretman pri uvozu u Zajednicu od tretmana koji između sebe primjenjuju države članice Zajednice.

Članak 17.

Protokol br. 6 navodi posebne odredbe koje se primjenjuju na uvoz određenih ribljih proizvoda u Zajednicu.

Članak 18.

Ovaj Sporazum ne sprečava održavanje i uspostavu carinskih unija, područja slobodne trgovine ili sklapanje dogovora o pograničnoj trgovini ukoliko oni ne mijenjaju trgovinske dogovore predviđene ovim Sporazumom, osobito odredbe koje se odnose na propise o podrijetlu robe.

Članak 19.

Stranke se suzdržavaju od bilo kakvih mjera ili praksi unutarnje porezne prirode kojima se, bilo izravno ili neizravno, provodi diskriminacija proizvoda jedne stranke i sličnih proizvoda podrijetlom s državnog područja druge stranke.

Proizvodi koji se izvoze na državno područje jedne od stranaka ne mogu uživati pogodnosti povrata domaćeg poreza u iznosu koji premašuje iznos izravnog ili neizravnog poreza kojemu oni podliježu.

Članak 20.

Plaćanja koja se odnose na trgovinu robom i doznačivanje tih svota državi članici Zajednice u kojoj vjerovnik ima svoje prebivalište ili Islandu, ne podliježu nikakvim ograničenjima.

Članak 21.

Ovim Sporazumom ne isključuju se zabrane ili ograničenja uvoza, izvoza ili robe u provozu koja su opravdana iz razloga javnog morala, pravnog poretka ili javne sigurnosti, zaštite života i zdravlja ljudi, životinja ili biljaka, zaštite nacionalnog blaga umjetničke, povijesne ili arheološke vrijednosti, zaštite industrijskog i komercijalnog vlasništva ili propisa koji se odnose na zlato i srebro. Međutim, takve zabrane ili ograničenja ne smiju biti sredstvo proizvoljne diskriminacije ili prikrivenog ograničavanja trgovine između stranaka.

Članak 22.

Ništa u ovom Sporazumu ne sprečava stranku u poduzimanju mjera:

Članak 23.

1. Stranke se trebaju suzdržati od mjera koje bi mogle ugroziti ispunjenje ciljeva ovog Sporazuma.

2. Stranke poduzimaju sve opće ili posebne mjere potrebne za ispunjavanje svojih obveza prema ovom Sporazumu.

Ako jedna od stranaka smatra da druga stranka nije ispunila neku obvezu iz ovog Sporazuma, ona može poduzeti odgovarajuće mjere pod uvjetima i u skladu s postupcima utvrđenim u članku 28.

Članak 24.

1. Sljedeće je nespojivo s ispravnom primjenom Sporazuma u mjeri u kojoj može utjecati na trgovinu između Zajednice i Islanda,:

2. Ako jedna stranka smatra da je određeno postupanje nespojivo s ovim člankom, može poduzeti odgovarajuće mjere prema uvjetima i u skladu s postupcima predviđenima u članku 28.

Članak 25.

Ako povećanje uvoza određenog proizvoda dovede ili bi moglo dovesti do ozbiljnih poteškoća za neku proizvodnu djelatnost na državnom području jedne stranke i ako je to povećanje posljedica:

dotična stranka može poduzeti odgovarajuće mjere prema uvjetima i u skladu s postupcima utvrđenim u članku 28.

Članak 26.

Ako jedna od stranaka utvrdi da u trgovini s drugom strankom dolazi do dampinga, protiv takve prakse može poduzeti odgovarajuće mjere, prema uvjetima i u skladu s postupcima utvrđenim u članku 28., u skladu sa Sporazumom o provedbi članka VI. Općeg sporazuma o carinama i trgovini.

Članak 27.

Ako se u nekom gospodarskom sektoru pojave ozbiljni poremećaji ili teškoće koje bi mogle dovesti do ozbiljnog pogoršanja gospodarske situacije u regiji, dotična stranka može poduzeti odgovarajuće mjere prema uvjetima i u skladu s postupcima utvrđenim u članku 28.

Članak 28.

1. U slučaju da jedna stranka uvoz proizvoda koji bi mogli izazvati teškoće na koje se upućuje u člancima 25. i 27. podvrgne upravnom postupku u svrhu brzog pribavljanja informacija o kretanju trgovinskih tokova, ona o tome mora obavijestiti drugu stranku.

2. U slučajevima navedenima u člancima od 23. do 27., prije poduzimanja mjera koje su u njima predviđene ili u slučajevima na koje se odnosi stavak 3. točka (d), dotična stranka treba Zajedničkom odboru što prije dostaviti sve relevantne informacije potrebne za temeljito ispitivanje okolnosti kako bi se pronašlo strankama prihvatljivo rješenje.

U odabiru mjera prednost se mora dati onima koje najmanje ometaju provedbu ovoga Sporazuma.

Zajednički odbor treba bez odlaganja obavijestiti o zaštitnim mjerama o kojima se u tom odboru povremeno raspravlja, osobito radi njihova ukidanja čim to okolnosti dopuste.

3. Za provedbu stavka 2. vrijede sljedeće odredbe:

Članak 29.

Kada jedna ili više država članica Zajednice ili Island imaju ozbiljnih teškoća s platnom bilancom ili im one prijete, pogođena stranka može usvojiti potrebne zaštitne mjere. O tome bez odgode obavještava drugu stranku.

Članak 30.

1. Ovim se osniva Zajednički odbor koji je odgovoran za izvršavanje ovog Sporazuma te osigurava njegovu ispravnu provedbu. U tu svrhu Zajednički odbor daje prijedloge i donosi odluke u slučajevima predviđenim Sporazumom. Te odluke stranke provode u skladu sa svojim propisima.

2. U cilju ispravne provedbe ovog Sporazuma stranke će razmjenjivati informacije i na zahtjev bilo koje od stranaka održati konzultacije unutar Zajedničkog odbora.

3. Zajednički odbor usvaja svoj poslovnik.

Članak 31.

1. Zajednički se odbor sastoji od predstavnika Zajednice, s jedne strane, i od predstavnika Islanda, s druge strane.

2. Zajednički odbor odlučuje konsenzusom.

Članak 32.

1. Stranke naizmjence predsjedaju Zajedničkim odborom u skladu s dogovorima utvrđenim poslovnikom.

2. Predsjedavajući saziva sastanke Zajedničkog odbora najmanje jednom godišnje s ciljem ocjenjivanja općenite primjene Sporazuma.

Osim toga, Zajednički se odbor sastaje kadgod to zahtijevaju posebne okolnosti, na zahtjev jedne od stranaka, u skladu s uvjetima utvrđenim u odborskom poslovniku.

3. Zajednički odbor može donijeti odluku o osnivanju radnih skupina koje mu mogu pomagati u izvršavanju njegovih dužnosti.

Članak 33.

1. Kada jedna od stranaka sporazuma smatra da bi u zajedničkom interesu bilo korisno razviti odnose uspostavljene Sporazumom proširenjem na područja koja nisu njime obuhvaćena, upućuje drugoj stranci obrazložen zahtjev.

Stranke mogu dati naputak Zajedničkom odboru da ispita takav zahtjev i da, gdje je to opravdano, da svoje preporuke, osobito u cilju započinjanja pregovora.

2. Sporazumi koji proizlaze iz pregovora spomenutih u stavku 1. podliježu ratifikaciji ili odobrenju stranaka u skladu s njihovim unutarnjim zakonskim postupkom.

Članak 34.

Prilozi i protokoli priloženi Sporazumu čine njegov sastavni dio.

Članak 35.

Svaka od stranaka može otkazati ovaj Sporazum notifikacijom drugoj stranci. Sporazum prestaje važiti dvanaest mjeseci nakon datuma takve notifikacije.

Članak 36.

Sporazum se primjenjuje, s jedne strane, na područja na koje se primjenjuje Ugovor o osnivanju Europske ekonomske zajednice prema uvjetima koji su određeni tim Ugovorom, i s druge strane, na državno područje Republike Islanda.

Članak 37.

Ovaj je Sporazum sastavljen u po dva izvornika na danskom, engleskom, francuskom, islandskom, nizozemskom, norveškom, njemačkom i talijanskom jeziku, s tim da su svi tekstovi jednako vjerodostojni.

Ovaj Sporazum stranke odobravaju u skladu sa svojim unutarnjim postupkom.

Sporazum stupa na snagu 1. siječnja 1973. godine, pod uvjetom da su stranke prije tog datuma obavijestile jedna drugu da su okončani postupci potrebni u tu svrhu.

Nakon toga datuma ovaj Sporazum stupa na snagu prvog dana drugog mjeseca nakon notifikacije. Konačni datum za notifikaciju je 30. studeni 1973.

Odredbe koje se primjenjuju od 1. travnja 1973. primjenjuju se istovremeno s ovim Sporazumom, ako on stupi na snagu nakon toga datuma.

Udfærdiget i Bruxelles, den toogtyvende juli nitten hundrede og tooghalvfjerds.

Geschehen zu Brüssel am zweiundzwanzigsten Juli neunzehnhundertzweiundsiebzig.

Done at Brussels on this twenty-second day of July in the year one thousand nine hundred and seventy-two.

Fait à Bruxelles, le vingt-deux juillet mil neuf cent soixante-douze.

Fatto a Bruxelles, il ventidue lulgio millenovecentosettantadue.

Gedaan te Brussel, de tweeëntwintigste juli negentienhonderdtweeënzeventig.

Utferdiget i Brussel, tjueandre juli nitten hundre og syttito.

Gjört i Bruxelles, tuttugasta og annan dag júlímánaðar nítjánhundruð sjötíu og tvö.

På Rådet for De europæiske Fællesskabers vegne Im Namen des Rates der Europäischen Gemeinschaften In the name of the Council of the European Communities Au nom du Conseil des Communautés européennes A nome del Consiglio delle Comunità Europee Namens de Raad van de Europese Gemeenschappen For Rådet for De Europeiske Fellesskap